รัฐบาลไทย-ข่าวทำเนียบรัฐบาล-“อ.ส.ค.” ผนึกกำลัง “ฟรีสแลนด์คัมพิน่า” และ “ม.เกษตร” MOU ความร่วมมือจัดทำ หลักสูตรพัฒนาคุณภาพโคนมแห่งชาติมุ่งยกระดับมาตรฐานคุณภาพน้ำนมดิบ
วันพุธที่ 22 มีนาคม 2560
“อ.ส.ค.” ผนึกกําลัง “ฟรีสแลนด์คัมพิน่า” และ “ม.เกษตร” MOU ความร่วมมือจัดทํา หลักสูตรพัฒนาคุณภาพโคนมแห่งชาติมุ่งยกระดับมาตรฐานคุณภาพน้ํานมดิบ
“อ.ส.ค.” ผนึกกําลัง “ฟรีสแลนด์คัมพิน่า” และ “ม.เกษตร” ลงนามบันทึกข้อตกลงความร่วมมือจัดทํา หลักสูตรพัฒนาคุณภาพโคนมแห่งชาติมุ่งยกระดับมาตรฐานคุณภาพน้ํานมดิบ พัฒนาขีดความสามารถในการแข่งขันของเกษตรกรโคนม และสร้างเสริมให้อาชีพการเลี้ยงโคนมมีความมั่นคงและยั่ง
น.สพ.ธนิตต์ อเนกวิทย์ รองปลัดกระทรวงเกษตรและสหกรณ์ เป็นสักขีพยานพิธีลงนามในบันทึกข้อตกลงความร่วมมือจัดทําหลักสูตรพัฒนาคุณภาพโคนมแห่งชาติ ระหว่าง องค์การส่งเสริมกิจการโคนมแห่งประเทศไทย (อสค.) และบริษัท ฟรีสแลนด์คัมพิน่า (ประเทศไทย) จํากัด (มหาชน) ภายใต้ความร่วมมือกับมหาวิทยาลัยเกษตรศาสตร์ มีระยะเวลา2 ปี โดยมีเกษตรกรผู้เลี้ยงโคนมเป้าหมาย ทั้งในเครือข่ายของ อสค. และ บมจ.ฟรีสแลนด์คัมพิน่า (ประเทศไทย) ซึ่งมีกิจกรรมประกอบด้วย การจัดทําหลักสูตรการจัดการฟาร์ม หลักสูตรการสร้างบุคคลากรเกษตรกรโคนม รวมถึงการจัดฝึกอบรมร่วม แลกเปลี่ยนวิทยากร และการศึกษาดูงานโคนม
รองปลัดกระทรวงเกษตรและสหกรณ์ กล่าวว่า ความร่วมมือนี้เป็นนิมิตรหมายอันดีที่สององค์กรผู้รับซื้อน้ํานมดิบเกือบครึ่งหนึ่งของปริมาณน้ํานมดิบที่ผลิตในประเทศไทย ร่วมกันจัดทําหลักสูตรพัฒนาคุณภาพโคนมแห่งชาติ ซึ่งบูรณาการองค์ความรู้ทางวิชาการทั้งทฤษฎี และปฏิบัติเพื่อสร้างความเข้มแข็งให้กับองค์กรเกษตรกรโคนมและผลิตภัณฑ์นม มุ่งพัฒนาการผลิตน้ํานมโคและอุตสาหกรรมโคนมให้ได้มาตรฐานสากล อันเป็นยุทธศาสตร์พัฒนาโคนมและผลิตภัณฑ์โคนมของประเทศไทย
น.สพ.ธนิตต์ อเนกวิทย์ กล่าวว่า ตามยุทธศาสตร์กระทรวงเกษตรและสหกรณ์ในการสร้างความเข้มแข็งให้กับเกษตรกรและสถาบันเกษตรกร เพิ่มประสิทธิภาพการผลิตและยกระดับมาตรฐานสินค้า รวมถึงเพิ่มความสามารถในการแข่งขันภาคการเกษตร ทางกระทรวงฯ โดยกรมปศุสัตว์ได้เร่งจัดทํายุทธศาสตร์พัฒนาโคนมและผลิตภัณฑ์นมปี 2560 - 2569 ให้แล้วเสร็จโดยเร็ว เพื่อสร้างกรอบในการวางแผนดําเนินการเกี่ยวกับการบริหารจัดการนมทั้งระบบของประเทศ ตามวิสัยทัศน์ของรัฐบาลที่ต้องการเห็น “ประเทศมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามปรัชญาของเศรษฐกิจพอเพียง” นําไปสู่การพัฒนาคุณภาพชีวิต สามารถสร้างรายได้และสร้างความสุขของเกษตรกรไทย ทั้งนี้ การขับเคลื่อนการพัฒนาอุตสาหกรรมโคนมไทย จําต้องได้รับความร่วมมือจากทุกภาคส่วนอย่างเช่นความร่วมมือที่ริเริ่มขึ้นในวันนี้ โดยมีหัวใจสําคัญอยู่ที่การพัฒนาคุณภาพน้ํานมและศักยภาพในการแข่งขันเกษตรกรผู้เลี้ยงโคนม
“ความร่วมมือนี้เป็นนิมิตรหมายอันดีที่สององค์กรผู้รับซื้อน้ํานมดิบเกือบครึ่งหนึ่งของปริมาณน้ํานมดิบที่ผลิตในประเทศไทย ร่วมกันจัดทําหลักสูตรพัฒนาคุณภาพโคนมแห่งชาติ ซึ่งบูรณาการองค์ความรู้ทางวิชาการทั้งทฤษฎีและปฏิบัติ เพื่อสร้างความเข้มแข็งให้กับองค์กรเกษตรกรโคนมและผลิตภัณฑ์นม มุ่งพัฒนาการผลิตน้ํานมโคและอุตสาหกรรมโคนมให้ได้มาตรฐานสากล อันเป็นยุทธศาสตร์พัฒนาโคนมและผลิตภัณฑ์โคนมของประเทศไทย และคนไทยทั่วประเทศก็จะได้ดื่มนมคุณภาพดีอย่างทั่วถึง รวมทั้งเพื่อสืบสานพระราชปณิธานของพระบาทสมเด็จพระเจ้าอยู่หัวรัชกาลที่ 9 อย่างยั่งยืนต่อไป
ดร.ณรงค์ฤทธิ์ วงศ์สุวรรณ ผอ. อสค. กล่าวว่า ในปี 2560 อ.ส.ค. ได้ดําเนินการเพื่อตอบสนองนโยบายรัฐมนตรีว่าการกระทรวงเกษตรและสหกรณ์ ที่กําหนดให้เป็นปีแห่งการยกระดับคุณภาพมาตรฐานของผลผลิตทางการเกษตร โดยจัดทําโครงการ Dairy Academy เพื่อสร้างให้เป็นศูนย์กลางแห่งการเรียนรู้ด้านส่งเสริมการเลี้ยงโคนมและอุตสาหกรรมโคนมครบวงจรของประเทศไทย จึงเป็นเรื่องที่น่ายินดี ที่มีภาคเอกชนอย่าง บมจ.ฟรีสแลนด์คัมพิน่า (ประเทศไทย) ให้ความสําคัญและร่วมจัดทําบันทึกข้อตกลงความร่วมมือในครั้งนี้ ซึ่งจะช่วยต่อยอดการดําเนินงานของ อ.ส.ค. ในการเป็นศูนย์กลางแห่งการเรียนรู้ด้านกิจการโคนมและอุตสาหกรรมนมที่ครบวงจรได้อย่างสมบูรณ์ยิ่งขึ้น